มองหุ้นจีนผ่านมุมมอง Global X
1 กุมภาพันธ์ 2566

มองหุ้นจีนผ่านมุมมอง Global X
จากมุมมองของ Global X หุ้นกลุ่มบริโภคจีน (Chinese Consumer) เป็นกลุ่มหุ้นที่ถูกฉายแสงถูกมากที่สุดภายหลังรัฐบาลจีนดำเนินการเปิดเมืองเต็มรูปแบบ เนื่องจากการบริโภคในประเทศได้รับผลกระทบอย่างมากในช่วงที่จีนใช้นโยบาย Zero Covid-19 อย่างเคร่งครัด 
อย่างไรก็ดีหากลองเปรียบเทียบตั้งแต่ต้นปีดัชนี Solactive China Consumer Brand Index จะพบว่าให้ผลตอบสูงกว่าทั้งดัชนี CSI 300 Index, Hang Seng Index และ Hang Seng China Enterprises Index
ลงทุนหุ้นจีนผ่าน Global X China Consumer Brand ETF 
การลงทุนในหุ้นจีนผ่าน Global X China Consumer Brand ETF ถือว่าเป็นอีกหนึ่งทางเลือกให้นักลงทุนเข้าไปลงทุนในหุ้นที่เกี่ยวข้องกับการบริโภคในจีน โดยกองทุน ETF จดทะเบียนผ่านตลาด Hong Kong Exchange โดยมุ่งหวังสร้างผลตอบแทนให้ใกล้เคียงกับดัชนี Solactive China Consumer Brand Index โดยใช้ Ticker Code ในการซื้อขายว่า  2806 HK โดยนักลงทุนต้องแลกเงินเป็นสกุล HKD เพื่อทำการซื้อขาย โดยมีขั้นต่ำในการซื้อขายเป็นจำนวน 50 หุ้น (Trade Lot = 50) 
นอกจากนี้สำหรับนักลงทุนที่มีเงินสกุล USD สามารถซื้อผ่าน Ticker Code: 9806 HK ซึ่งใช้สกุล USD ในการซื้อขาย โดยมีขั้นต่ำในการซื้อขายเป็นจำนวน 50 หุ้น (Trade Lot = 50) 
ปัจจัยในการลงทุนผ่าน Global X China Consumer Brand ETF 
อะไรคือปัจจัยสนับสนุนการลงทุนในระยะยาว (Long Term Investment Thesis)
นอกจากผู้บริโภคชาวจีนกลายเป็นหนึ่งในกลุ่มผู้บริโภคที่ใหญ่ที่สุดของหลายๆประเภทสินค้าแล้ว ยังมีจำนวนของผู้บริโภคที่มีความสามารถในการใช้จ่ายมากขึ้นในทุกๆปีซึ่งสอดคล้องกับนโยบาย Common Prosperity ที่มีความตั้งใจขยายฐานชนชั้นกลางจาก 400ล้านคนในปี 2020 เป็น 800ล้านคน ในปี 2030 ซึ่งจะกลายเป็นแรงขับเคลื่อนการเติบโตที่สำคัญสำหรับประเทศจีน
กั๋วเฉ่า (国朝) เป็นเทรนด์ที่กำลังมาแรงในหมู่คนหนุ่มสาวชาวจีนซึ่งมีความนิยมชมชอบและพร้อมสนับสนุนสินค้าที่ผลิตภายในประเทศ ซึ่งผู้ผลิตสินค้าเหล่านี้มีความเข้าใจความต้องการของผู้บริโภคที่เปลี่ยนแปลงอย่างรวดเร็วเป็นอย่างดี เราเชื่อว่าการลงทุนในแบรนด์ชั้นนำเป็นแนวคิดที่ถูกต้องที่จะได้รับอานิสงส์จากการเติบโตที่รวดเร็วของการบริโภคในประเทศจีน
การบริโภคได้รับผลกระทบอย่างไรจากการแพร่ระบาดของ Covid
การบริโภคในจีนได้รับผลกระทบอย่างมากจากนโยบาย Covid Zero ในช่วงปี 2022 เนื่องจากประชาชนไม่สามารถออกจากบ้านเพื่อไปจับจ่ายใช้สอยจึงทำให้ความเชื่อมันผู้บริโภคลดต่ำลงอย่างมาก ยอดค้าปลีกในเดือนพ.ย. ยังอยู่ต่ำกว่าช่วงปี 2019ประมาณ20% โดยกิจกรรมการจับจ่ายหน้าร้าน (Offline Activities) หรือการใช้จ่ายสินค้าฟุ่มเฟือยได้รับผลกระทบมากกว่า ดังนั้นเราคาดการณ์ว่าการเปิดเมืองจะทำให้เศรษฐกิจกลับมาฟื้นตัวอย่างแข็งแกร่งในปี2023
ยอดค้าปลีก เมื่อเทียบเป็น %กับระดับของปี2019
การเติบโตผลประกอบการ (Earnings) ของบริษัทจดทะเบียนในปี 2023 จะเป็นอย่างไร
เราคาดการณ์ว่าผลประกอบการจะฟื้นตัวอย่างแข็งแกร่งในปี 2023 พร้อมกับการกลับมาของการบริโภคภายในประเทศจีน การเปิดเมืองจะเป็นจุดเปลี่ยนที่สำคัญพร้อมๆกับการให้ความสำคัญของรัฐบาลต่อการเติบโตทางเศรษฐกิจ BofAML คาดการณ์ว่า หุ้น Consumer ที่จดทะเบียนในฮ่องกงและสหรัฐฯ จะมีผลประกอบการเติบโตขึ้น 33%ในปี 2023 ในขณะที่ หุ้น Consumer A-Share จะมีผลประกอบการเติบโตขึ้น 23% โดยเฉลี่ย อย่างไรก็ตามเมื่อพิจารณาความเร็วของการเปิดเมืองจีนที่เร็วกว่าที่ตลาดคาดการณ์ทำให้เราเห็นถึงความเป็นไปได้ที่ผลประกอบการของหุ้น Consumer จีนจะเติบโตได้มากกว่าที่คาดการณ์
Highlight ของหุ้นกลุ่ม Consumer จีนที่น่าสนใจมีอะไรบ้าง
ร้านอาหารเป็นหนึ่งในอุตสาหกรรมที่ได้รับผลกระทบอย่างรุนแรงจากโรคระบาด บริษัทชั้นนำประสบปัญหาแต่ร้านอาหารขนาดเล็กจำนวนมากอาจจะต้องเลิกกิจการไปโดยสิ้นเชิง ดังนั้นเราจึงคาดว่าร้านอาหารขนาดใหญ่จะฟื้นตัวอย่างแข็งแกร่งเมื่อผู้บริโภคกลับมารับประทานอาหารนอกบ้านอีกครั้งหลังจากเปิดเมืองอีกครั้ง สิ่งนี้น่าจะเป็นประโยชน์ต่อแบรนด์ร้านอาหารชั้นนำอย่าง Haidilao และ Yum China Haidilao และ Yum China ที่ถูกคาดหมายว่าจะเติบโตมากกว่า 300% YoY และ +70% YoY ตามลำดับในปี 2023
เราคาดว่าอุปสงค์จะเพิ่มขึ้นในวงกว้างสำหรับการกลุ่มสินค้าฟุ่มเฟือยซึ่งรวมถึงชุดกีฬา ในขณะที่แบรนด์ท้องถิ่นอย่าง Li Ning และ Anta ได้รับส่วนแบ่งการตลาดจากแบรนด์ต่างประเทศในช่วงไม่กี่ปีที่ผ่านมาแต่ก็ได้รับผลกระทบจากโรคระบาดอย่างมากเช่นกัน เราคาดว่ากลุ่มผู้ผลิตชุดกีฬาน่าจะได้ประโยชน์จากการเปิดเมืองเนื่องจากความต้องการในการทำกิจกรรมกลางแจ้งที่เพิ่มสูงขึ้นหลังจากการบังคับใช้นโยบาย Covid Zero อย่างเคร่งครัดจบลง นอกจากนี้ความตระหนักเรื่องสุขภาพที่เพิ่มขึ้นของผู้บริโภค รวมถึงการที่รัฐบาลให้ความสำคัญกับการพลศึกษาจะยิ่งช่วยสนับสนุนการเติบโตของอุปสงค์ที่มีต่อชุดกีฬาในจีน
Investor’s Tips:
Global X China Consumer Brand ETF เป็นกองทุน ETF จดทะเบียนผ่านตลาด Hong Kong Exchange โดยมุ่งหวังสร้างผลตอบแทนให้ใกล้เคียงกับดัชนี Solactive China Consumer Brand Index โดยใช้ Ticker Code ในการซื้อขายว่า 2806 HK โดยนักลงทุนต้องแลกเงินเป็นสกุล HKD เพื่อทำการซื้อขาย โดยมีขั้นต่ำในการซื้อขายเป็นจำนวน 50 หุ้น (Trade Lot = 50) 
นอกจากนี้สำหรับนักลงทุนที่มีเงินสกุล USD สามารถซื้อผ่าน Ticker Code: 9806 HK ซึ่งใช้สกุล USD ในการซื้อขาย โดยมีขั้นต่ำในการซื้อขายเป็นจำนวน 50 หุ้น (Trade Lot = 50) 
Source: KS Global Invest, Global X, Bloomberg
เปิดพอร์ตลงทุนหุ้นต่างประเทศ >  https://bit.ly/3sZiZyW
Follow us :
LINE : http://bit.ly/KSLINEOA
Facebook: http://bit.ly/2XwGoaa
Instagram: http://bit.ly/332OqIT
Twitter: http://bit.ly/344OVng
YouTube: http://bit.ly/2QAdiFp
#KS #Ksecurities #หลักทรัพย์กสิกร #หุ้นต่างประเทศ #หุ้นสหรัฐ #หุ้นเทค #หุ้นจีน